Í dag er þrettándinn , 6. janúar sem þýðir síðasti dagur jólanna . Af því tilefni hittust börn og starfsfólk í salnum og kvöddu jólin með því að syngja nokkur jólalög í síðasta skiptið fram að næstu jólum . Þegar búið var að syngja og tralla í salnum voru jólin í leikskólanum tekin niður og leikskólinn því kominn í sitt gamla horf hreinn og fínn að vanda . Í morgun byrjaði einnig aðlögun á Seylu en það bætist í krílahópinn okkar núna í janúar og bjóðum við börnin og foreldrana velkomna til okkar á Holtakot .